রুবাব বিনতে ইমরা আল-কায়স

রুবাব বিনতে ইমরা আল-কায়স ( ) তৃতীয় শিয়া ইমাম হুসাইন ইবনে আলীর প্রথম স্ত্রী ছিলেন। বিয়ের পর কিছু বছর সন্তান না হওয়ার পর তিনি হুসেনের দুই সন্তানের জন্ম দেন। সন্তানদের নাম সাকিনা এবং আবদুল্লাহ রাখা হয়। রুবাব ৬৮০ খ্রিস্টাব্দে কারবালায় উপস্থিত ছিলেন এবং সেখানে উমাইয়া খলিফা ইয়াজিদের ( র. ৬৮০-৬৮৩) বাহিনীর দ্বারা তার স্বামী এবং তার সমর্থকদের গণহত্যার সাক্ষী হন। সেখানে তার দুধের শিশু আলি আল-আসগারকেও হত্যা করা হয়। নারী ও শিশুদের, যাদের মধ্যে রুবাবও ছিল, তাদের কূফায় নিয়ে যাওয়া হয় এবং পরে রাজধানী দামেস্কে পাঠানো হয়। সেখানে তাদের রাস্তায় প্রদর্শন করা হয় এবং পরে কারাগারে বন্দী করা হয়। পরবর্তীতে তাদের মুক্তি দেওয়া হয় এবং তারা তাদের নিজ শহর মদিনায় ফিরে আসেন। হুসাইনের মৃত্যুর পর রুবাব পুনরায় বিয়ে করতে অস্বীকার করেন এবং প্রায় এক বছর পর মদিনায় মারা যান। হুসাইনের স্মরণে তার রচিত কিছু শোকগাথা (মার্সিয়া) সংরক্ষিত আছে।
রুবাব বনু কালব গোত্রের প্রধান ইমরা আল-কায়স ইবনে আদির কন্যা ছিলেন। ইমরা খলিফা উমর (শাসনকাল: ৬৩৪-৬৪৪)-এর শাসনামলের প্রথম দিকে মদিনায় আসেন। ইমরা কুদা'আ নামক গোত্রসমষ্টির (যার মধ্যে বনু কালবও ছিল) নতুন মুসলিমদের ওপর কর্তৃত্ব লাভ করেন। সেই সফরের সময় তিনি আলী ইবনে আবি তালিবের সাথে দেখা করেন। আলী ইসলামের নবী মুহাম্মদ এর চাচাতো ভাই এবং জামাতা ছিলেন।  আলি ইমরাকে তার কন্যার সাথে বৈবাহিক সম্পর্ক স্থাপনের প্রস্তাব দেন। ইমরা তার এক কন্যাকে আলির সাথে বিয়ে দেন। আরও দুই কন্যাকে আলির পুত্র হাসান (মৃত্যু: ৬৭০) ও হুসাইন (মৃত্যু: ৬৮০)-এর সাথে বিয়ে দেবেন বলে প্রতিশ্রুতি দেন। তবে তখন হাসান ও হুসাইন বয়সে ছোট ছিল। দুই ভাইয়ের মধ্যে কেবল হুসাইন এই প্রতিশ্রুতি পূরণ করেন এবং রুবাব তার প্রথম স্ত্রী হন। কয়েক বছর নিঃসন্তান থাকার পর, রুবাব সাকিনার জন্ম দেন। সাকিনা সম্ভবত হুসেনের বড় মেয়ে ছিলেন। তার জন্মতারিখ নিশ্চিতভাবে জানা যায়নি এবং বিভিন্ন প্রতিবেদনে জন্মসাল ৪৭, ৪৯, অথবা ৫১ হিজরি, অর্থাৎ প্রায় ৬৭১ খ্রিস্টাব্দ উল্লেখ করা হয়েছে। রুবাব এবং সাকিনার প্রতি হুসেনের ভালোবাসা উদযাপনের জন্য একটি ছোট কবিতা লেখা হয়েছে। রুবাব পরবর্তীতে হুসেনের পুত্র আবদুল্লাহর জন্ম দেন। আব্দুল্লাহকে শিয়া সূত্রে সাধারণত আলী আল-আসগর নামে ডাকা হয়। হুসাইনের কুনিয়া (উপনাম) আবু আবদুল্লাহ সম্ভবত এই পুত্রের নামকে বোঝায়।
৬৮০ সালে হুসাইন উমাইয়া খলিফা ইয়াজিদ ইবনে মুয়াবিয়ার ক্ষমতায় আসার বিরোধিতা করেন। ইয়াজিদের প্রতিনিধিরা যখন তার কাছে আনুগত্যের শপথ দাবি করেন হুসাইন প্রথমে মদিনা থেকে মক্কায় পালিয়ে যান। পরে তার পরিবার ও অল্প কিছু সমর্থক নিয়ে ইরাকের কুফার উদ্দেশে রওনা দেন। সুন্নি ঐতিহাসিক ইবনে আল-আসির (মৃত্যু: ১২৩২-৩)-এর "দ্য কমপ্লিট হিস্ট্রি" অনুসারে, রুবাবও তাদের সাথে ছিলেন। তার সাথে তার দুই সন্তান—সাকিনা এবং আবদুল্লাহও ছিল।
হুসাইনের ছোট্ট কাফেলাটি কুফার কাছে কারবালায় উমাইয়া বাহিনী তাদের আটকে ফেলে এবং গণহত্যার শিকার হয়। তারা কয়েকদিন ধরে ঘেরাও করে রাখে এবং কাছের ফোরাত নদীতে তাদের পানির পথ বন্ধ করে দেয়। যুদ্ধের সময় আবদুল্লাহও তীরের আঘাতে নিহত হন। প্রাথমিক ইতিহাসবিদ আবু আল-ফারাজ আল-ইসফাহানি (মৃত্যু: ৯৬৭) তার জীবনীগ্রন্থ "মাকাতিল আল-তালিবিয়িন"-এ উল্লেখ করেছেন আবদুল্লাহ তখন খুব ছোট শিশু ছিল। এটি শিয়াদের দৃষ্টিভঙ্গির সাথে মিলে যায়। আল-ইসফাহানি এবং দ্বাদশ ইমামী ফকিহ ইবনে তাউস (মৃত্যু: ১২৬৬)-এর বিবরণে, হুসাইন যুদ্ধক্ষেত্রে শেষবারের মতো যাওয়ার আগে তার পরিবারের কাছে বিদায়ী বাক্যে রুবাবের উদ্দেশে কথা বলেন। যুদ্ধ শেষ হয় যখন হুসাইনের শিরশ্ছেদ করা হয়, যার ফলে উমাইয়া সৈন্যরা তার শিবির লুট করে। হুসাইন ও তার নিহত সঙ্গীদের মাথা কেটে বর্শায় উঁচিয়ে প্রদর্শন করে। এরপর নারী ও শিশুদের বন্দী করে কুফা এবং পরে রাজধানী দামেস্কে নিয়ে যাওয়া হয়। বন্দীদের নিয়ে দামেস্কের রাস্তায় মিছিল করা হয়েছিল এবং তারপর অজানা সময়ের জন্য কারাগারে রাখা হয়েছিল। অবশেষে ইয়াজিদ তাদের মুক্তি দেয় এবং তারা মদিনায় ফিরে আসেন। স্বামীর মৃত্যুর পর, রুবাব পুনরায় বিয়ে করতে অস্বীকৃতি জানান।সুন্নি জীবনীকার ইবনে সাদ (মৃত্যু: ৮৪৫)-এর "আল-তাবাকাত আল-কুবরা" এবং সুন্নি ইতিহাসবিদ ইবনে আসাকির (মৃত্যু: ১১৭৬)-এর "তারিখ দিমাশক"-এর মতে, তিনি এর শোকে প্রায় এক বছর পর মারা যান। বলা হয়, রুবাব হুসাইনের কবরে এক বছর শোক পালন করেন এবং ৬৮১ বা ৬৮২ সালে মদিনায় মৃত্যুবরণ করেন। হুসাইনের স্মরণে তার রচিত কিছু শোকগাথা (মার্সিয়া) সংরক্ষিত আছে। নিচে একটি শোকগাথা দেয়া হল